Številka: 10033-29/2021-1

Datum: 10. 5. 2021

Na podlagi 25. člena Zakona o delovnih razmerjih (ZDR-1, Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19 in 203/20 – ZIUPOPDVE), v povezavi s 7. odst. 57. člena iz razloga pod 3. točko 1. odst. 68. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF) in 2. odstavkom 116. člena v povezavi s 113. členom Pravilnika o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372) – ZIPRS1011, [3/13](http://www.uradni-list.si/1/objava.jsp?sop=2013-01-0109) in [81/16](http://www.uradni-list.si/1/objava.jsp?sop=2016-01-3446)), Agencija Republike Slovenije za okolje objavlja prosto strokovno-tehnično delovno mesto

**Okoljski inženir II (m/ž), šifra dm 13020, na Oddelku za hidrološke, meteorološke in oceanografske storitve, Sektorju za izdelke in storitve, Uradu za meteorologijo, hidrologijo in oceanografijo, za določen čas 2 let iz razloga začasno povečanega obsega dela**

Kandidati, ki se bodo prijavili na prosto delovno mesto, morajo izpolnjevati naslednja pogoja:

* končano visokošolsko univerzitetno izobraževanje (prejšnje) / visokošolska univerzitetna izobrazba (prejšnja) oz. magistrsko izobraževanje (druga bolonjska stopnja) / magistrska izobrazba (druga bolonjska stopnja);
* najmanj 4 leta delovnih izkušenj.

Delovne naloge:

* vzdrževanje in posodabljanje zahtevnejših operativnih procesov za izvajanje storitev z dodano vrednostjo
* razvoj in vpeljava novih tehnologij in metodologij v delovne procese
* tehnična izvedba zahtevnejših meteoroloških in hidroloških izdelkov z dodano vrednostjo
* dajanje strokovnih mnenj in izdelovanje strokovnih analiz iz strokovnega področja
* opravljanje drugih nalog po navodilu nadrejenega

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Prednost pri izbiri bodo imeli kandidati s formalno izobrazbo naravoslovne ali tehnične smeri ter z izkušnjami z razvojem spletnih aplikacij (orodje Angular), poznavanjem programskega jezika Python, poznavanjem SQL podatkovnih baz, poznavanjem orodij za sledenje spremembam v izvorni kodi (Git), poznavanjem orodij za kontejnerizacijo aplikacij (Docker, Kubernetes). Od kandidata se pričakujejo dobre komunikacijske sposobnosti, samostojnost pri opravljanju dela in iskanju rešitev.

Z izbranim kandidatom bo sklenjeno delovno razmerje za določen čas dveh let s polnim delovnim časom, in sicer iz razloga začasno povečanega obsega dela, ki po svoji naravi traja določen čas in ga ni mogoče izvrševati z obstoječim številom zaposlenih javnih uslužbencev. Razlog povečanega obsega dela je povezan s pospešenim razvojem spletnih aplikacij in razvojem podatkovnih servisov za zunanje in interne uporabnike. Izbrani kandidat bo delo opravljal v prostorih Agencije Republike Slovenije za okolje, Vojkova 1b, Ljubljana.

Na podlagi 2. odstavka 116. člena v povezavi s 113. členom Pravilnika o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372) – ZIPRS1011, [3/13](http://www.uradni-list.si/1/objava.jsp?sop=2013-01-0109) in [81/16](http://www.uradni-list.si/1/objava.jsp?sop=2016-01-3446)) se bo zaposlitev financirala iz naslova lastne dejavnosti. Upad prihodkov lastne dejavnosti, ki se uporabijo za stroške, povezane z izvajanjem lastne dejavnosti, je lahko razlog prenehanja pogodbe o zaposlitvi.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati za razpisano prosto strokovno-tehnično delovno mesto, vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta okoljski inženir II (m/ž), šifra DM 13020, na Agenciji Republike Slovenije za okolje, pod zap. št. »10033-29/2021« na naslov: Agencija Republike Slovenije za okolje, Vojkova 1b, 1000 Ljubljana. Rok za prijavo je do vključno **torka, 25. 5. 2021**, in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si***, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Neizbrani kandidati bodo pisno obveščeni o neizboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 44 11 (Nika Javornik).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.

**mag. Gregor SLUGA**

**namestnik generalnega direktorja**

**p. p. št. 0210-9/2019-6 z dne 1. 4. 2021**